LidanRubinov/Halacha-QA huggingface dataset:
שאלה: כשרות קציעות מפני חרקים: שבוע טוב ומבורך, הבנתי שנהוג שלא לאכול את התאנים כיוון שקשה מאד לבדוק את כשרותם מבחינת המזיקים. הרי ידוע שבתקופת התלמוד וכן מופיע בתורה חשיבותו של הפרי (משבעת המינים). רציתי לשאול האם שיטת היבוש שהיתה נהוגה בימי התלמוד ונקראה קציעות על שם שקצצו את התאנה לשניים וייבשו בשמש ובהנחה כי הפרי נבדק היטיב טרם הייבוש וכן מכוסה במהלך הייבוש ברשת צפופה ביותר (ויבדק כמובן שוב לפני אכילה ולאחר היבוש) תאפשר למעשה מרוב חום השמש את יציאת המזיקים וכך ניתן לאחר בדיקה נוספת לאכול את הקציעה? ישר כח וחודש טוב ומבורך
תשובה: וברכת ד' אין משמעות למה שעשו פעם, אנו צריכים תמיד לבדוק את המציאות שהיא משתנה מזמן לזמן. על כן אפשר לנסות הכל ובלבד שאח"כ ינתן הפרי לבדיקה (למי שיודע כיצד בודקים תאנים) ואז יראו אם יש או אין. אלו שאלות שניתנות לפתרון בראיית עין ובחוש, ואפשר לבדוק הכל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אבל אבטיח הוא לא ירק!!!: הוא פרי הארץ. עי משנה ברכות פ"ו מ"א. כוונתי שרק על ירק לא מברכים כי הם זמינים כל השנה או כי הם אינם חשובים אבל אבטיח הוא פרי ולא ירק? השאלה נשאלה בהמשך לשאלה "שהחיינו על אבטיח"
תשובה: וברכת ד' "פרי הארץ" במשנה ברכות ו, א. הכוונה היא לקטניות או תבואה שלא מחמשת מיני דגן, כל דבר שעושים ממנו לחם או עיסה, ולכן נאמר "חוץ מן הפת שעל הפת מברך המוציא". עיין מלאכת שלמה על המקום. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: זמני יציאת שבת המדוייקים: לעיתים קרובות יוצא לי לעשות את השבת בעיר אשר איני מתגורר בה, ויוצא לי להתפלל בבית כנסת מסויים, אשר שליח הציבור שלו קובע את זמן תפילת ערבית של מוצ"ש ע"פ זמנים אשר מפורסמים בלוח שנה שמחולק לבתי כנסת בעיר ע"י ישיבה בעיר. הבעיה היא שישנם לוחות נוספים שמפרסמים זמנים אחרים לגמרי, לעיתים בהפרשים של 10 דקות (קריטיים) מבחינת יציאת שבת. למשל השבת, פרשת קורח בלוח שהם משתמשים בו כתוב היה כי השבת נכנסת ב19:24 ויוצאת ב20:18 (לא הגיוני כי היום מתארך בתקופה זו) לוחות אחרים, כולל עיתונים חילוניים ודתיים פירסמו כי בעיר זו השבת יוצאת ב20:26. שאלתי את שליח הציבור למה הוא משתמש תמיד בלוח המקל בעניין זמני יציאת שבת, ומבדיל בעצם ממש בדקה בה יוצאת שבת? לטענתו, מן הדין, ברגע צאת הכוכבים, זהו סיום היום, וחכמים אשר כתבו את הלוח בו הוא משתמש, לקחו זאת בחשבון. האם ניתן להאמין לתשובתו? ב. מהו הלוח עיתון אתר האמין ביותר לפרסום זמני כניסת ויציאת השבת? מראש.
תשובה: א. לא מדוייק. יש שתי עניינים לחישוב יציאת השבת. האחד, תוספת שבת. יש להוסיף מעט מהחול על הקודש. לצורך זה מספיק דקות בודדות. השני, חישוב יציאת הכוכבים. יש כמה שיטות חישובי יציאת הכוכבים. לגבי תפילת ערבית, מחשבים כדעות המקלות. אולם לגבי יציאת השבת, שזה חשש דאורייתא, רוצים להחמיר גם כדעות שחישוב הזמנים הוא אסטרונומי ולכן מחשבים את זמן יציאת שבת על פיהם, וזה באזור 12-13 דקות לאחר צאת הכוכבים הרגיל (תלוי בעונות השנה). ב. באתר ישבו הרבה על תיכנון לוח מדוייק לפי מקומות שונים בארץ ובעולם והתייעצו עם רבנים המבינים בתחום. אני מצרף לך קישור ללוח השנה הנמצא באתר: בברכת התורה, WWW.Yeshiva.org.il
שאלה: בנייה ותרומה למשכן: 1. למה בנו את המשכן? 2. האם המשכן היה קבוע הרי עמ"י נדדו? 3. כמה זמן המשכן ליווה אותם?? 4. האם כל עמ"י תרמו למשכן? 5. מהי מטרת התרומה? ולמה דווקא מהמינים האלה צריך לתרום? 6. מה זה תרומה? 7.מה ההבדל בין משכן למקדש?
תשובה: 1. מאחר וה' ציווה על בניית המשכן. יש מחלוקת האם הציווי היה לאחר חטא העגל, ואז מטרתו לתת כפרה לעם, או שלפני החטא ומטרתו להתקרב אל ה' ללא קשר לחטא. 2. לכן הוא היה ניתן לפירוק והרכבה. 3. כל שנות המדבר. לאחר מכן קבעו אותו בגלגל ובשילה. לאחר שנחרבה שילה לא מוזכר המשכן אולם היתה במה מרכזית לכל העם. בשילה הוא היה חצי קבוע. 4. כן. 5. תרמו מהמינים שצריכים לבניית המשכן. 6. תרומה כשמה, כסף או כל דבר שתורמים נותנים למשכן. 7. המקדש נבנה בירושלים והיה קבוע.
שאלה: האם מותר להצטער בשבת?: אדם המעשן הרבה ביום חול, ומצטער הרבה בשבת מפאת האיסור לעשן, והשבת שלו דומה ליום כיפור, שהוא מייחל מאוד לעזיבתה, האם במקרה כזה מותר להתיר לו עישון שהוא צורך נפש שלו כמו אכילה? השאלה נשאלה בהמשך לשאלה "עישון בשבת"
תשובה: מאחר וזו פעולה האסורה בשבת, לא ניתן להתירה משום שאדם מצטער. הכוונה שאין להצטער בשבת היא, שאין לחשוב מחשבות על דברים שגורמים צער לאדם.
שאלה: גוי שעשה ברית מילה: אם כן מדוע בשאר אותות כגון מילה ותפילין לא יחוייב זה הגוי מיתה? השאלה נשאלה בהמשך לשאלה "גוי ששבת חייב מיתה?"
תשובה: שבת נוגעת ליסודות האמונה, כלל ישראל מעידים על קיומו של בורא העולם ע"י השביתה בשבת, מעידים שיש השגחה, יש שכר ועונש. גוי צריך ליישב את העולם ולא לשבות. יש עניין של הרחבת היישוב בעולם. אם הוא לא עובד - הוא מונע את יישוב העולם.
שאלה: נטילת ידיים לאחר נגיעה ברצפה - בקשת הסבר: אפשר בבקשה לשאול למה, מה המקור. השאלה נשאלה בהמשך לשאלה "נטילת ידיים לאחר נגיעה ברצפה"
תשובה: ילקוט יוסף ד, מז. שבדרך כלל יש זיהום בקרקע וגם שורה רוח רעה על הקרקע שנאמר : ארורה האדמה עבורך.
שאלה: נגיעה בקלף ספר תורה: אם כן האם נכון הדבר שיש איסור לגעת בקלף ספר התורה ישירות אלא רק עם מטפחת? השאלה נשאלה בהמשך לשאלה "ספר תורה מטמא את הידיים"
תשובה: נכון. כך נפסק בשולחן ערוך בדיני גלילת ספר תורה (אורח חיים, קמז, א) ובדיני כבוד ספר תורה (יורה דעה, רפב, ד). הטעם הוא בגלל כבוד וקדושת ספר התורה. אם יש צורך לגעת, כגון: לתקן אותו וכד', מותר לגעת בידיים מאחר ויש מקילים שאם נוטלים ידיים בבוקר ושומרים על הידיים נקיות מותר לגעת בספר.
שאלה: חופשת מחלה ללימוד תורה: אם אני לוקח חופש מחלה וביום זה אני הולך ולומד תורה יותר מאשר אני לומד בכל יום,וגם במקום עבודתי אם אוציא חופש מחלה אקבל את אותו הכסף כי זה גלובאלי? השאלה נשאלה בהמשך לשאלה אישית
תשובה: אסור לקחת כסף שלא כדין כדי ללמוד תורה.
שאלה: זמן אחרון לתחילת מנחה?: כבוד הרב אני קצת חדש בהליך התחזקות ולא הצלחתי להבין מתי הזמן האחרון להתפלל תפילת מנחה (כמה זמן לפני שעת שקיעה),יתכן והשאלה קיימת אבל לא מצאתי. אני מצטער על הבורות שלי ומקווה שלא הטרחתי אותך לשווא. בברכת ראש חודש שמח,
תשובה: ב"ה לך. מאוד שמחתי לקבל את מכתבך, ולקרוא על התהליך הנפלא שבו אתה נמצא. זו זכות גדולה להיות חלק מתהליך כזה, ואברך אותך שתזכה להמשיך בו, להתקדם בו, ללמוד ולגלות את האוצרות הנפלאים שיש בכל שלב ושלב בהתקדמות הרוחנית הזו. אם תרצה אשמח להיות בקשר, לעזור ולכוון, להקשיב ולענות, וממש כל מה שתרצה, תרגיש שיש לך כתובת לפנות. תפילת מנחה היא תפילה חשובה מאוד, שכבר אמרו חכמים שאליהו הנביא נענה דווקא בתפילת המנחה. יש בה מעלה מיוחדת שהיא מפסיקה את היום יום של האדם, את העבודה, את החיים המעשיים, ומחברת אותו שוב לה'. הדבר דומה לחיבור מחודש למקור עצמה, שמשנה את כל המשך היום של האדם. זמן תפילת המנחה, מעיקר הדין, עדיף להתפלל לפני שקיעת החמה, אך אפשר להתפלל עד שלוש עשרה וחצי דקות אחר השקיעה, אם יש צורך בכך. חשוב להשתדל, אם אפשרי הדבר, להתפלל במניין, שאז התפילה מתקבלת יותר בשמים, וגם קל יותר לאדם להתמיד בכך. אך אם הדבר לא מתאפשר אפשר להתפלל גם לבד. אם תרצה, תוכל לקרוא את הפרטים ואת ההסברים למה שכתבתי בקיצור בספר פניני הלכה שכתב הרב אליעזר מלמד שליט"א ראש ישיבת הר ברכה. הוא כתב ספרי הלכה מאוד נעימים לקריאה ומאוד מובנים, ולהלן קישור לחלק המתאים למה שכתבתי, שנמצא באתר. תוכל דרכו להיכנס גם לנושאים אחרים ולהמשיך בלימוד. שיהיה לך לימוד פורה. הרב יצחק גרינבלט. הקישור -
שאלה: תולעים בענבים: קנינו ענבים טריים ויפים של טלי מושב לכיש ( כל עינב זהב.). להפתעתנו מצאנו שתי תולעים בשני ענבים סמוכים. שאלתנו - האם יש לחשוש לגבי האשכולות האחרים באותה אריזה? האם יש צורך לפתוח אותם אחד אחד, או שאפשר לאכול אם הפרי נראה שלם ויפה?
תשובה: וברכת ד' כנראה שהתולעים היו בין גרגירי הענב, יתכן שאלו עכבישים והם חיצונים. יש פעמים שיש רימות בענבים, בד"כ יהיה בצדם כתם חום, על כן כדאי תחילה להשרות את האשכול במים (לפרק למספר אשכולות קטנים), לאחר מכן לשטוף היטב. ובשעת האכילה להתבונן אם יש אזור חום או כהה לחתוך אותו מתוך הענב. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מנהג המקום בנוסח התפילה: בבית הכנסת שלנו מתפללים בנוסח ספרד עשרות שנים. במהלך השנים האחרונות הצטרפו מתפללים רבים המתפללים בנוסח עדות המזרח. משום כך, הוסיפו לתפילה אמירת שיר השירים בציבור לפני קבלת שבת, קריאת התורה בנוסח ספרדי ועוד, אך לא היה שינוי בעצם התפילות. כעת רוצים בני עדות המזרח לשנות גם את נוסח חלק מהתפילות עצמן, ואילו האשכנזים לא מסכימים בשום אופן, גם במחיר פרישת בני עדות המזרח מהקהילה. בני עדות המזרח מהוים כעת כ 75 מהמתפללים. מה עושים? מהן ההגדרות בתחום מנהג המקום?
תשובה: יש על כך תשובה ב"אגרות משה" באורח חיים, שמדבר על כך. היות ובית הכנסת נוסד כך, ויש לפחות עשרה אנשים שמתפללים בנוסח הקודם, לא משנים את הנוסח. לו יצוייר שלא ישארו אפילו עשרה אנשים מהנוסח הקודם, ניתן לשנות את הנוסח לפי הבאים החדשים.
שאלה: מכשיר מכאני לחישוב זמנים הלכתיים - בשבת: אם נצליח לבנות מכשיר מכאני (ללא חשמל!) איתו ניתן לחשב זמנים הלכתיים (בעזרת גלגלי שיניים, סרגלים, צירים וחלקים נעים המחוברים, סוג של שעון שמש וכו ) - האם יהיה מותר להשתמש בו בשבת לצורך חישוב זמנים הלכתיים? (חצות, שקיעה, זמן תפילה וכו ). בתצורה אחת המכשיר יהיה נייד, בתצורה שנייה הוא יהיה מחובר לקרקע. האם יש בעיות: 1) מבחינת מוקצה? 2) מבחינת התפעול? 3) מבחינת איסור מדידה?
תשובה: לשואל, על פניו המכשיר המוצע יהיה מותר לשימוש. אם זהו רעיון לפיתוח מעשי ואתה זקוק להסכמה רבנית הן כלפי עצמך והן מבחינה שיווקית אני מציע שתשלח מפרט טכני מלא לרב גדול ומוכר על מנת להסיר כל ספק. 1. מבחינת מוקצה - השאלה של מוקצה צריכה להיות האחרונה בתור מפני שהיא נובעת מהסעיפים הבאים. אם הפעלת המכשיר איננה מלאכה ואין בה שום איסור - אין סיבה שהמכשיר יהיה מוקצה (פרט למכשיר יקר ערך במיוחד שמקפידים על שמירתו במקום מסוים ונזהרים מלהתעסק אתו, "מוקצה מחמת חסרון כיס")  ואם יש איסור כלשהו בהפעלה - זוהי סיבה שהוא יהיה מוקצה. ועיין שו"ע סי' שז סעיף יז וסימן שח סעיף נ, שמאחר שמותר להסתכל בשבת ב'אצטרלוב' - מתקן לצפייה בכוכבים - מותר גם לטלטל אותו. 2. התפעול - אם הזזת חלקי המכשיר לא זקוקה לשחרור ברגים אלא הזזה פשוטה של מחוגים - אין פה סרך "בונה" או "תיקון כלי". אך יש לוודא שהמכשיר יותקן כך שיהיה עמיד ולא יהיה חשש שחלקים ממנו שאמורים להיות תקועים היטב יתפרקו בשבת ויתקעו אותם מחדש (השווה לדיון על האצטרולב בשו"ת הרשב"א ח"ד סי' קב). 3. המדידה - מותר למדוד בשבת לצרכי מצווה (שו"ע סי' שו ס"ז), ולכן מדידת זמני ההלכה מותרת.
שאלה: שמות הפרשנים: יש לי עוד שאלה ברשותך מדוע כשמדברים או מזכירים את פרשני התורה מוסיפים לשמם את ה הידיעה: הרמב"ם אומר, הכלי יקר מציין או אומר וכו, חוץ מרש"י לרש"י אין מוסיפים את ה הידיעה השאלה נשאלה בהמשך לשאלה "פירוש משניות מפרקי אבות"
תשובה: לשואל שאלה זו אף אני שאלתי לפני מספר שנים את סבי מורי ר' אשר וסרטיל זצ"ל, שעסק בעריכת ספרי קודש. לדבריו, אכן מוטב היה להשמיט את הה"א שלפני רמב"ם ראב"ע וכדו', בדומה לרש"י. עם זאת הכותב "הרמב"ם" במקום "רמב"ם" לא טעה בכך טעות לשונית, שכן פתיחת ראשי התיבות תהיה "הרב רבי משה בן מימון", על כל פנים לשם העקביות ראוי היה להכריע ולא לנהוג לעתים כך ולעתים כך. למעשה, הורגלו הכותבים להוסיף ה"א ומשום מה אצל רש"י ברור לכל שאין נכון להוסיף ה"א, על אף שבאותה מידה כמו אצל גדולים אחרים גם אצל רש"י ניתן היה לפתוח "הרב רבי שלמה יצחקי" ולכתוב הרש"י. שונה הדבר ביחס לכינויים של מפרשים כמו ה"כלי יקר" שלכתחילה אין מניעה מלהקדים ה"א-הידיעה לפני הכינוי, עם זאת ניתן לכתוב: אומר בעל "כלי יקר". נאמנה
שאלה: ברכת הגומל לאחר שוק אנפילקטי: הייתה לי תגובה אלרגית קשה. בנוסף לפריחה בראש ובצוואר התנפחו לי הלשון והענבל והיה חשש לחסימה בדרכי הנשימה ועל כן פינו אותי לחדר מיון ונתנו לי אנטיהיסטמין שאלתי היא האם עליי לברך הגומל?
תשובה: כמה ימים שכבת?
שאלה: מנוי בקרן מעשרות: איך אני מתקשר עם מי שצריך כדי להיות מנוי בקרן?
תשובה: וברכת ד' הטלפון להרשם לבית האוצר 086847325. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השתתפות בשמחה בשלושת השבועות: אנחנו משפחה אשכנזית. הוזמנו לחתונה של קרובי משפחה שראש המשפחה הוא בן עדות המזרח בתאריך י"ט בתמוז. כיצד עלינו לנהוג?
תשובה: ניתן ללכת, אבל לא להשתתף בריקודים.
שאלה: מיקום האותיות והבסיס של החושן: כבוד הרב, ברשותך מספר שאלות שאינני יודע אם מוזכרים במקורות. 1. האם ידוע מאיזה חומר היה עשוי החושן (טס זהב?) שעליו הונחו האבנים? 2. האם ידוע באיזה אופן חיברו את האבנים לחושן (הדבקה התכת המתכת הכנת שקע במתכת)? 3. האם ידוע מה היה מיקום כל אבן יחסית לאותיות השיכות לאותו שבט ולפסוקים? (במרכז?) 4. האם ידוע לגבי האותיות החוזרות האם כאשר האירה אות מסוימת כל האותיות הזהות לה האירו? ישר כח גדול ותזכה להגדיל תורה ולהאדירה השאלה נשאלה בהמשך לשאלה "מספר שאלות בנוגע לחושן ולאורים ותומים"
תשובה: לשואל אשיב לשאלותיך לפי סדרן: 1. החושן מצוותו שיהיה עשוי מחמשה מינים, שנאמר: "ועשית חשן משפט מעשה חשב כמעשה אפד תעשנו זהב תכלת וארגמן ותולעת שני ושש משזר תעשה אתו" (שמות כח, טו). 2. לגבי אופן חיבור האבנים נחלקו רש"י ורמבן. לפי רש"י (שמות כח, יט) כל אבן היתה משוקעת בבית של זהב שהקיפה מלמטה ומארבע רוחותיה. ולפי רמב"ן (שמות כה, ז) לכל בן היה מושב שממנו יצאו שלש שיניים שאחזו את האבן. 3. בפשטות כתיבת שמות השבטים היתה במרכז האבנים. 4. תשובה לשאלה זו ניתן למצוא ברמב"ן (שמות כח, ל), זו לשונו: ".והאירו לעיניו אותיות יהודה, ויו"ד מלוי, ועי"ן משמעון, ולמ"ד מלוי, וה"א מאברהם הכתוב שם על דעת רבותינו (יומא עג ב). או שהאירה פעם אחרת לנגד עיניו ה"א מיהודה. והנה כאשר האותיות מאירות אל עיני הכהן עדיין לא ידע סידורן, כי מן האותיות אשר סדרו מהן 'יהודה יעלה' היה אפשר להעשות מהם "הוי הד עליה", או "הי על יהודה", ותיבות אחרות רבות מאד, אבל היו שם שמות הקדש אחרים נקראים "תומים", מכחם יהיה לב הכהן תמים בידיעת ענין האותיות שהאירו לעיניו". נמצא שהאותיות הזהות לא האירו במקביל. נאמנה
שאלה: לחלק את פסוקי דזמרה: אם אני מגיע סמוך לישתבח ורוצה לא להפסיד את קדיש וברכו, האם אני רשאי להתחיל חלק מפסוקי דזמרה לפני ברוך שאמר ולאחר הברכו לומר ברוך שאמר ושאר פסוקי דזמרה ככל שאספיק ע"מ להצטרף לתפילה בצבור?
תשובה: תפילת העמידה צריכה להיות עם הציבור. ואם איחרת תאמר ברוך שאמר אשרי וישתבח. מותר לענות ברכו בפסוקי דזימרה וכן על הקדיש.
שאלה: גזרת הגיוס וגזרות השמד: האם ניתן להתייחס לגזירה של הפגיעה בגיוס לומדי התורה והקיצוץ בישיבות כגזירת שמד, שהרי ברור שמטרתם לכאורה לפגוע בישיבות ולא באמת לטובת העם? ואם כן מהי הנפקא מיניה למעשה? שמעתי שכתוב בשם הגר"א, כשהוא מדבר על הגאולה, שאם לא נהיה זכאים גם הגילויים המופלאים של הגאולה עלולים ללכת אחורה ולהיפסק, הרב שמע על זה?
תשובה: ברור שזו גזירה קשה שיש בה כוונה לא טובה אך קשה לומר שזו גזירת שמד על כל המשתמע מכך, כמו שאסרו לעסוק בתורה בדורות קודמים, הרי הם לא אומרים לסגור את כל מוסדות התורה אלא הם רוצים לקצץ. וכן מי שרוצה ללמוד ולא מחוייב גיוס יכול ללמוד תורה.
שאלה: dna וטביעות אצבע בפלילים לפי ההלכה: ב ה לרה ג שליט"א אם אדם נרצח (ח ו) או אישה נאנסה ונרצחה (ח ו) והפושע השאיר בשטח d.n.a למשל כמו שיער של הרוצח ביד הנרצח תוך כדי מאבק, זרע וכו והשאיר גם טביעות אצבע ואין עדים כלל. השאילה מתחלקת לשני זמנים (א ) זמן אידאלי שיש סנהדרין: 1) האם ניתן להרשיע אדם למוות (כדין רוצח) על סמך זה? 2) אם לא למוות לעונש אחר ניתן להרשיע? 3) מה עושים במקרה כזה שזה כל מה שנשאר בזירה? (ב ) בזמן לא אידאלי כשאין סנהדרין: האם לפי ההלכה יש סמכות לבית המשפט הישראלי לדון על פי ראיות אלה או שזה נחשב לבית משפט של גויים? נ.ב אני רוצה לדעת איך ההלכה מתייחסת לכך שבכל העולם dna זאת הראיה הכי חזקה, על פיה גוזרים לחובה או מזכים, איך להסתכל מנקודת מבט יהודית על פושעים שהורשעו על סמך dna, שקוראים עליהם הרבה בארץ ובעולם. האם להתייחס אליהם כפושעים? ו
תשובה: לפי מה שאומרים החוקרים שDNA זו הוכחה חותכת, ולפי הכלל ההלכתי שאפשר אפילו להוציא ממון עפ"י סימנים מובהקים באדם, ניתן לסמוך על כך וזה כמו עדים.
שאלה: גניבה בדירה שכורה: אני אמור לעזוב דירה שכורה ובעל הדירה דורש ת עבור צינורת נחושת והתקנתן לאחר שנגנבו (צינורות ששימוש לחיבור הבית לבלוני הגז). לטענת בעל הדירה אני גרתי בדירה בזמן זה ולכן אחריותי היא גם על הדברים המצויים בה. יש לציין שלא השתמשתי בגז בזמן שהותי בדירה אלא רק בכיריים חשמליות, כמו כן, הצינורות מצויים מחוץ לדירה (קומת קרקע) ולא בתוכם. אשמח לדעת על מי מוטלת החובה לשלם על דברים שנגנבו(לטענת בעל הבית) במהלך שהותי בו?
תשובה: ישנה מחלוקת פוסקים ( שו"ע חו"מ סימן צה סעיף א' ברמ"א ) בשאלה האם שוכר דירה חייב באחריות הדירה או לא ומכיון שכך אי אפשר לחייב את השוכר, שהמוציא מחבירו עליו הראיה.
שאלה: שאלת זהות של בן פונדקאית: מה דינו של בן שנולד לאם פונדקאית יהודיה, מזרע של יהודי וביצית של גויה לעניין יהדות ולעניין ברית וכהונה?
תשובה: יש בזה מחלוקת גדולה בין הפוסקים היום, יש אומרים שהיולדת היא האמא ולכן ילד כזה נחשב כיהודי ויש אומרים שבעלת הביצית היא האמא ולכן הילד צריך גיור. לכן יש לפנות למומחה בענינים אלה, אני מציע לפנות למכון פוע"ה 02-6515050 שם יכולים לייעץ לכם.
שאלה: אינטרנט בעבודה: האם ראוי שאישה תעבוד רק במשרד שקיים בו אינטרנט כשר? האם זה רשות או חובה?
תשובה: אם יש שם אנשים שרואים דברם אסורים יש חובה להחליף באינטרנט חסום, ואם את לבד ואת זהירה אין איסור אך בכל זאת ראוי לתקן כדי שלא להשאיר מכשול.
שאלה: סיום ש"ס משניות לע"נ: סבתי ע"ה נפטרה לפני 3 שבועות ואנחנו בעז"ה נסיים את הש"ס. חילקנו את המשניות להרבה אנשים. אפשר לעשות סיום? מי עושה את הסיום?
תשובה: יישר כוח, על לימוד ש"ס משניות.הדרך הטובה לזכות את הנפטר בעולם האמת שהצאצאים מרבים בלימוד תורה ומעשים טובים. מי שיסיים סדר טהרות הוא יעשה הסיום.אפשר לקחת נושא מתוך הש"ס וללמד אותו בסיום לזכר הסבתא. תנוחמו מהשמים
שאלה: מה דין הקופסאות מפלסטיק: אפיתי פשטידה בתנור, לאחר שמספר שעות קודם אפיתי בו מאפה חלבי. בטעות שמתי מהפשטידה בקופסות פלסטיק יחד עם בשר וחיממתי במיקרוגל. מה דין הקופסאות?
תשובה: ב"ה שלו-ם וברכה, הקופסאות לא נאסרו. הרב חגי בר גיורא
שאלה: כשרות כשאבי מחלל שבת: כבוד הרב אני בת למשפחה ששומרת שבת, אולם אבי חזר בשאלה לפני מס שנים. בביתנו שומרים את השבת,אבל מידי פעם אבי יוצא לעבוד בשבת או גולש במחשב בחדרו הפרטי. לאחרונה שמעתי ממספר אנשים שאסור לשתות מיין שפתח אדם חילוני.(תמיד חשבתי שמדובר רק באדם לא יהודי) ואבי הוא שמקדש על היין ופותח אותו בשבת ובשישי. רציתי לדעת האם הדבר נכון? ואם הוא נכון, כיצד עלי לנהוג? מי יקדש בבית? ואיך אוכל להסביר זאת לאבי מבלי לפגוע בו?
תשובה: אמרי אתו את הקידוש בלחש מבלי שירגיש. דאגי שהייין יהיה מיץ ענבים.
שאלה: נישואין לאנשים עם מוגבלויות: לאחרונה רווחת התופעה של נישואי זוגות בעלי תסמונת דאון, שיתוק מוחין וכדומה. רציתי לשאול, האם יש ערך בנישואין כאלה ומה יחס ההלכה לנושא?
תשובה: לא טוב היות האדם לבדו גם אם הוא מוגבל. אדרבה הוא זקוק תמיכה יותר. אם הוא בר דעת הקידושין תופסים. באשר להבאת ילדים צריך לשקול היטב אם לא עדיף להימנע מהריון.
שאלה: לעשות שבת יחד לפני חתונה: האם מותר ראוי לזוג לפני חתונה לעשות שבת ביחד בבית אחת מהמשפחות של המשודכים? השאלה נשאלה בהמשך לשאלה אישית
תשובה: יש מנהגי עדות בזה. לספרדים מותר. האשכנזים לא נפגשים שבוע עד החופה. לכל המנהגים מקובל שמאורסים לא ישנו בבית אחד.
שאלה: נטילת ידיים לנוגע ברצפה: בהמשך לתשובה שהרב נתן. איני מבין מדוע הנוגע ברצפה, עליו ליטול ידיים. ואם מצד לכלוך ונקיות, אם כן זו אמירה כללית. ולא ראינו שח דיברו או חייבו על כך אא"כ זהו לכלוך מגונה כגון מי רגליים, מקומות הזיעה וכדו. אשמח לקבל הבהרה השאלה נשאלה בהמשך לשאלה "נטילת ידיים לאחר נגיעה ברצפה"
תשובה: דומה לנגיעה במקומות מכוסים ראה ילקוט יוסף על סימן ד, מז
שאלה: שילוח הקן בשבת: לרב דוד חי הכהן למנהד החיד"א והספרדים. אם אדם רואה קן ציפור, האם מותר מעיקר הדין לקיימה בשבת ע"י מחיאת כף או הקשה במקל שאז הציפור תעוף? דעת השו"ע,רצב, ד, שלא צריך דווקא לשלחה בידיו ביאור הגר"א שם,ס"ק ט. מה שספק הוא, שהחוות יאיר מביא מהזוהר שמשלחים כדי לעורר ייללת אימא עילאה, האם מותר לעורר בשבת יללה לעילא?
תשובה: כיון שמצות שילוח הקן תלויה גם בלקיחת הביצים או האפרוחים שהרי אם הביצים מוזרות פטורים משילוח הקן, ובשבת הביצים הם מוקצה ממילא פטורים ממצות שילוח הקן ולא ניתן לקיימה בשילוח העוף במחיאת כף או בדחיקת מקל ובפרט האחרון יש גם איסור מוקצה בדחיקה ע"י מקל. ומה ששאלת לבסוף אין לנו עסק בנסתרות.
שאלה: מה דינן של נשמות שנולדו כשההורים היו במצב רוחני ירוד: אישה שחזרה בתשובה הציגה בפני את ייסוריה על כך שהיא חוששת שמא הורידה נשמות לא קדושות לעולם, כאשר ילדה את ילדיה. זאת משום שבאותה תקופה, היא הייתה רק בתחילת תהליך החזרה בתשובה, ומצבה הרוחני לדעתה אז היה פחות טוב. מה עלי לענות לה? האם זה נכון? ואם לא, אשמח להראות לה גם מקורות על מנת לעודד אותה.
תשובה: לך. כל הכבוד שאת עוזרת לה, זו זכות גדולה, המשיכי בתמיכה ובעזרה וה' יברך אותך ברוב שפע ברכה והצלחה בכל מעשה ידייך. ביחס לחברה שלך, חשוב מאוד לדעת שחזרה בתשובה זה הדבר הכי נפלא בעולם. וכנגד זה היצר הרע עובד קשה. אחת מהעבודות הגדולות של היצר הרע על דבר זה הוא לפגוע בתחושות הטובות ולהציף את האדם בתחושות לא טובות, ייסורי מצפון, תחושות וחששות. אסור לשמוע לקולות האלו, ולא לתת להם להשפיע עליה. חשוב שתתמלא כל הזמן בתחושות טובות במה שיש בה. ובמה שהיא זכתה במשך הזמן. חזקי אותה כל הזמן, ותני לה המון תחושה טובה ממה שהיא כעת. בברכת הצלחה רבה הרב יצחק גרינבלט.
שאלה: המשך לשאלתי הקודמת: בהמשך לשאלתי רציתי להוסיף שאבי אוהב מאוד יינות למיניהם והוא אוהב להפתיע אותנו מידי שבת עם יינות חדשים מסוגים שונים. האם הדבר בעייתי? השאלה נשאלה בהמשך לשאלה "כשרות כשאבי מחלל שבת"
תשובה: יינות לא כשרים אסורים בשתיה ולא יוצאים בהם ידי חובת קידוש. הסבירי זאת לאביך בדרכי נועם.
שאלה: מי פסול לעדות בחופה - המשך: אז לפי הרב, מותר לקחת לכתחילה כאלה עדים ולא לנסות לקחת אחרים? השאלה נשאלה בהמשך לשאלה "מי פסול לעדות בחופה"
תשובה: חלק ממעשני הסמים שולחים את ידיהם בממון זולתם כדי לממן את הוצאותיהם היקרות, זו סיבה מספקת לפוסלם לעדות.
שאלה: מחיית זכר עמלק-מול השואה: לרב לא הבנתי מה זה אומר שזו היתה מצוה של אז, הרי הצטוונו לא לשכוח את אשר עשה לנו עמלק ולמחות אותו, ואנחנו עושים את זה כל פורים. ולכן השאלה עדיין איך יכול להיות שאנחנו שופטים כך את הנאצים ואומרים שלא יכול להיות עם כזה נורא עם מעשים כאלה נוראיים כזה בעצם אחד מהתפקידים והציווים שהטיל עלינו הקב"ה- למחות את זכר עמלק! להשמיד את העם הזה לגמרי! השאלה נשאלה בהמשך לשאלה "איך לענות לשאלות קשות מדי?"
תשובה: הרעיון העמלקי קיים לצערנו בעולם, לכן חובה לזכור את עמלק, אך העמלק האתני המוזכר בתורה איננו עוד ולכן אין כיום דין מחיית עמלק.
שאלה: התלבטות לגבי המשך עבודתי: אני מנהלת משפחתון בביתי (המשפחתון ממוקם בקומה נפרדת). בסך הכל מרוצה מהעבודה שכן אני מקבלת את ילדי הפרטיים, אין בעיות של לשון הרע, צניעות וכו. הבעיה היא שבעלי מתנגד שאמשיך לעבוד בבית מסיבות לא הגיוניות לדעתי. למשל הוא כמשגיח כשרות מגיע לנוח בצהריים ולפעמים יש רעש של ילדים, לפעמים מגיעות אמהות בלבוש לא צנוע, יש לי אינטרנט רימון (לילדי אין גישה אליו) לצרכי עבודה והוא מתנגד. ברצוני להוסיף כי המשכורת שלי יחסית גבוהה (יש ב"ה שישה ילדים ובינהם בחור ישיבה) ולא נראה לי ש"בחוץ" אשתכר יותר. מה עושים?!! השאלה נשאלה בהמשך לשאלה "לבחור מקום עבודה נכון"
תשובה: הסיבות שהוא מתנגד הן סבירות, אך בכל אופן ניתן לעשות בהסכמתו שתוכלי להמשיך. ראשית להשתדל לשמור על שקט במידת האפשר. שנית שיהיה בקומה נפרדת ולא יראה את הנשים ואם ניתן לבקש מהן להגיע בצניעות, כדי לא לגרום לו סבל מה טוב. ואם אפשר תשתמשי בחלק מהמשכורת לטובתו, קניית ספרי קודש ועוד.
שאלה: מהי חנטה - המשך חשוב: כדי להבין את דברי הרב בשאלתי בדין דאוריתא, 1- אז אם באדר נפל הפרח אך עדיין צורת הפרי כלל לא ניכר ורק בתחילת ניסן ראו והכירו את צורת הפרי, אז עד תחילת ניסן הפרי הוא ערלה? 2- ומאז, הפירות רבעי עד תחילת ניסן שנה הבאה? השאלה נשאלה בהמשך לשאלה "מהי חנטה?"
תשובה: אין נפקא מינה לשאלתך, כי התאריך הקובע הוא ט"ו בשבט. בט"ו בשבט אין כמעט שום פרי שחונט, חוץ משסק ולימון.
שאלה: בישול בכיריים אינדוקציה במטבח ציבורי: האם קיים איסור בישולי נוכרי בכיריים אינדוקציה שמשתמשים בהם בחדר אוכל במלון? והאם מותר להשתמש בהם בשבת?
תשובה: ב"ה שלו-ם וברכה, שיטת האינדוקציה היא שיטה על פיה סלילים מגנטיים הממוקמים מתחת למשטח הזכוכית הקראמית יוצרים אפקט חום מדויק בקוטר המתאים לתחתית כלי הבישול. מדובר באנרגיה יעילה ביותר שאינה הולכת לאיבוד, כאשר במהלך הבישול נוצר שדה מגנטי שמחמם את הסיר בלבד בעוד שהאיזור שמסביב נותר קר. אם לא מונח סיר על הכיריים, גם אם הן מופעלות, הן לא יתחממו. החימום מתבצע רק ברגע שמונח סיר. מכאן שמי שמניח את הסיר בכיריים אינדוקציה מפעיל את גוף החימום שמחמם את הסיר, מכאן שאין להתיר לאינו יהודי להניח את הסיר על הכיריים הנ"ל וכן אין להשתמש בהם בשבת. הרב חגי בר גיורא
שאלה: התבלבלות בברכת תפילין: לכבוד הרב. אני אשכנזי ומברך על תפילין של יד "להניח תפילין" ועל תפילין של ראש " על מצוות תפילין". שאלתי היא: מה הדין אם התבלבלתי וברכתי על תפילין של יד "על מצוות תפילין" במקום לברך "להניח תפילין" במקרה: א. שמתי לב שטעיתי בתוך הזמן של תוך כדי דיבור. (לפני שהנחתי תפילין של ראש.) ב. שמתי לב שטעיתי לאחר הזמן של תוך כדי דיבור אך עדיין לא הנחתי תפילין של ראש. ג. שמתי לב שטעיתי לאחר שהנחתי תפילין של ראש. האם יש הבדל בין אם ברכתי כבר על תפילין של ראש לבין אם עדיין לא ברכתי לעניין דין זה ( של טעות בברכת תפילין של יד)?
תשובה: א. נזכר תוך כדי דיבור מסוף ברכת 'על מצוות' יתקן מיד ויוסיף את המילים 'להניח תפילין' ב. נזכר לאחר כדי דיבור, יברך מחדש את ברכת להניח ועל של ראש לא יברך. ג. נזכר לאחר שהניח תפילין של ראש ומסתבר שבירך פעמיים 'על מצוות', ימשמש בתפילין של יד ויברך 'להניח'. ואם הפך את הברכות: ברך 'על מצוות' על של יד ו'להניח' על של ראש יצא ידי חובה. וכל זה כמובן לאשכנזים שמברכים שתי ברכות.  עפ"י שו"כ כה ה שערי תשובה ומשנה ברורה שם